da en da nl ca da da da es da da da da da da da da da da da da da da tr da en da da da nb da da en en en da nb nb da nb da da da da da da da da de da da da da da da da da da da da da da nl da en da da es nl da
Premiere på Cyklistforbundets Vi Cykler For Klimaet-dag | Cyklistforbundet
5.9.2022 05:30:00 CEST | Cyklistforbundet
Tag cyklen og spar CO2 som en flyvetur fra London til New York. Det siger Cyklistforbundet, der med Vi Cykler For Klimaet-dagen vil gøre opmærksom på, hvor meget CO2, du sparer, ved at cykle. Den 21. september inviterer forbundet danskere til at skifte bilen ud med cyklen og vise opbakning til cyklen som løftestang til grøn omstilling.
Der er meget CO2 at spare ved at skifte bilen ud med cykel. Faktisk udleder man 92 % mindre CO2 pr. tur ved at skifte fra bil til cykel på ture op til 7,5 km. Men Cyklistforbundet oplever, at kun få danskere er opmærksomme på, HVOR meget CO2, man kan spare, ved at skifte bilen ud med cykel.
Derfor inviterer forbundet alle danskere til at cykle med på Vi Cykler For Klimaet-dagen den 21. september.
"Mange er opmærksomme på, at cykling er godt for klimaet. Men mange vil nok blive overraskede over, hvor meget CO2, de faktisk sparer ved at tage cyklen i stedet for bilen. Vi vil med vores Vi Cykler For Klimaet-dag gøre opmærksom på, at cyklen gør en vigtig forskel for grøn omstilling," siger vicedirektør i Cyklistforbundet, Jane Kofod.
Cyklistforbundet opfordrer til, at man lader bilen stå og cykler til arbejde, skole, venner, til biografen, ud på date, til sport - ja, om muligt ud til ALLE aftaler onsdag d. 21. september.
Del din cykelglæde med #ViCyklerForKlimaet
Jane Kofod kalder det en dag, man kan deltage i, uden 'dikkedarer'. Det koster ikke noget at deltage, og man skal ikke tilmelde sig nogen steder.
"Du skal sådan set bare tage cyklen den 21. september og fortælle dem, du kender, om glæden og fornuften ved at cykle i sin hverdag. Vi opfordrer også alle til at vise deres opbakning til cyklen som klimavenlig transport ved at dele deres foto af deres egen cykeltur og cykelglæde på Instagram eller Facebook under hashtagget #ViCyklerForKlimaet. Jo højere, vi råber sammen, jo flere finder ud af, hvor klimavenligt cykling er," siger Jane Kofod.
En forskergruppe i Oxford, England, peger på de store CO2-gevinster ved at cykle. Ifølge gruppen har byboere, der udskiftede bilen med cyklen i forbindelse med en tur om ugen, reduceret deres CO2-aftryk med cirka et halvt ton CO2 i løbet af et år. Det svarer til udledningen fra en flyvetur fra London til New York.
"Det er dejligt og sjovt at cykle, men forskningen viser, det også er alvor. Vi kan ikke sidde cyklens potentialer i forhold til grøn omstilling overhørig," siger Jane Kofod.
Cyklistforbundet opfordrer også virksomheder, som er optaget af at bidrage til en mere klimavenlig hverdag, til at bakke op om dagen.
"Virksomheden kan opfordre medarbejdere til at cykle med, invitere til fælles morgenmad og trække lod om en præmie blandt alle de medarbejdere, der har cyklet den dag," siger Jane Kofod.
På cyklistforbundet.dk/klimaet kan deltagere læse mere om dagen og virksomheder få mere inspiration til at bakke op om dagen.
Den britiske forskergruppe vurderer desuden, at cykler er ti gange bedre end elbiler, hvis byerne skal blive klimaneutrale. Når forskergruppen sammenlignede hver transportforms livscyklus og tog CO2-mængden produceret gennem produktionen af køretøjet, brændstof til bilen samt afskaffelsen, konkluderede de, at udledningen fra cykling er mere end 30 gange lavere for hver rejse end samme tur i en bil, der kører på fossile brændstoffer - og cirka 10 gange lavere end en tur i en elektrisk bil.
To view this video from www.youtube.com, please give your consent at te top of this page.Sidsel fortæller om Vi Cykler For Klimaet
Jørgen SchlosserRedaktør og presseansvarlig
Læs mere om Vi Cykler For Klimaet
Sekretariat 33 32 31 21 | Pressetelefon 40 70 83 63https://www.cyklistforbundet.dk
Cyklen giver oplevelser, frihed og motion. Cyklen gør vores verden sundere, grønnere og mere bæredygtig. Vi arbejder for, at alle kan cykle sikkert og trygt. Uanset alder. Uanset om man bor på landet eller i byen. Vi er en demokratisk organisation, hvor alle, der ønsker en cykelvenlig verden, kan engagere sig. Vi er tilstede over hele Danmark og er en del af paraplyorganisationen European Cyclists’ Federation.
Følg pressemeddelelser fra Cyklistforbundet
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Cyklistforbundet
Cyklistforbundet vil have Færdselsloven skrevet om.5.10.2022 05:00:00 CEST | Pressemeddelelse
Den nuværende færdselslov er bilfokuseret og trænger til at blive skrevet om, så den er mere cykelvenlig, mener Cyklistforbundet.
Bander tvinger madbude til at udlevere dyre elcykler i massevis3.10.2022 05:30:00 CEST | Pressemeddelelse
Madudbringningsvirksomheden Just Eat Takeaway har fået stjålet over 145 dyre elcykler på et år til en samlet værdi af 4,8 millioner kroner. Det skriver magasinet CYKLISTER fra Cyklistforbundet. Det er vigtigt, politiet får sat en stopper for tyverierne, da de blandt andet hindrer den grønne omstilling, hvor biler skiftes ud med cykler, mener Cyklistforbundet.
Cyklistforbundet vil have indført ny 1,5 meter afstandsmærkning på landeveje15.9.2022 05:30:00 CEST | Pressemeddelelse
Hvis et nyt forslag fra Transportministeren om, at biler skal holde 1,5 meters afstand til cykler ved overhaling bliver indført, skal det også indeholde ny markering på landevejene. Det skriver Cyklistforbundet i sit høringssvar til forslaget.
Nyt online cykelkatalog til skoler6.9.2022 15:23:21 CEST | Pressemeddelelse
Masser af gode ideer, værktøjer og konkrete guides til skoler, der gerne vil styrke cyklingen i undervisningen.
Kender du Danmarks mest cykelglade lærer?19.8.2022 10:58:46 CEST | Pressemeddelelse
Nu kan du være med til at finde Danmarks mest cykelglade lærer. For allerførste gang bliver der nemlig uddelt en pris til en lærer, der gør en helt særlig indsats for at få flere børn til at cykle.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022